open-index/open-wikipedia-markdown huggingface dataset:
Montréal-Mirabelin kansainvälinen lentoasema

**Montréal-Mirabelin kansainvälinen lentoasema** (, ) (tunnetaan myös nimellä *Mirabel* ja aikaisemmalta nimellä *Montréal International Airport*) sijaitsee Mirabelin kaupungissa, Quebecin provinssissa,  Kanadassa, noin 29 kilometriä luoteeseen Montréalin keskustasta. Matkustajaliikenne lentoasemalle lopetettiin vuoden 2004 aikana, nykyisin asema on lähinnä rahtiliikenteen käytössä. 

Kentän alueella sijaitsee myös lentokonevalmistaja Bombardierin kokoonpanotehdas, jossa se valmistaa CRJ700 ja CRJ900 -koneita.

## Montrealin lentoasemien historia
### Saint-Hubert
Montréalin ensimmäinen lentokenttä oli vuonna 1927 rakennettu Saint-Hubert Airport. 1940-luvun alkupuolella Saint-Hubert ei enää kyennyt hoitamaan kasvavaa lentoliikennettä ja Kanadan liikenneministeriö hankki omistukseensa entisen Dorvalin kilparadan maa-alueet, rakentaakseen uuden lentoaseman Montréalinsaarelle.

### Dorval
Dorvalin lentoasema avattiin 1. syyskuuta 1941. lentoasemalla oli kolme kestopäällysteistä kiitotietä. Vuonna 1946 lentoaseman kautta kulki vuosittain yli 250&nbsp;000 matkustajaa ja 1950-luvun puolivälin tienoilla yli miljoona matkustajaa vuodessa, mikä teki lentoasemasta maan vilkkaimman. Lentoaseman nimeksi vaihdettiin Montréal–Dorvalin kansainvälinen lentoasema vuoden 1960 marraskuussa. Lentoasema oli suurin Kanadassa ja tärkeä portti Euroopan ja Kanadan välisessä liikenteessä. Aseman kautta kulki 1961 yli kaksi miljoonaa matkustajaa vuosittain. Kahdeksan vuotta myöhemmin lentoasema kaipasi laajennusta matkustajamäärän kasvun ja lentoyhtiöiden siirtyessä käyttämään enenevässä määrin suihkukoneita. Kanadan hallitus päätti laajennuksen sijaan rakentaa täysin uuden Mirabelin lentoaseman Montrealin luoteispuolelle.

Nykyisin lentoasema tunnetaan nimellä Montreal-Pierre Elliott Trudeaun kansainvälinen lentoasema.

### Mirabel
Montréal–Mirabelin kansainvälinen lentoasema avattiin 29. marraskuuta 1975, juuri ennen Montréalin kesäolympialaisia. Lentoasemalla oli kaksi kiitotietä. Kaikki kansainvälinen liikenne siirtyi uudelle kentälle, samoin myös monet jatkolennot. Yhteensä 23 kansainvälistä lentoyhtiötä siirsi lentonsa asemalle.

Alkuperäisissä suunnitelmissa oli rakentaa kaikkiaan kuusi kiitotietä ja kuusi terminaalia. Suunnitelmien mukaan kaikki liikenne Dorvalista oli tarkoitus siirtää Mirabeliin. Suunnitelmat eivät kuitenkaan toteutuneet, mikä johtui pääasiassa 1970-luvun öljykriisistä sekä uusista suuremmista suihkukoneista, jotka muuttivat matkustamiskäytäntöjä suoraan kaupungista kaupunkiin, ilman useita koneen vaihtoja.

Suoritettuaan tutkimuksia ja lausuntokierroksia, Kanadan hallitus päätti 1982 hylätä suunnitelmat Mirabelin laajentamisesta. Suunnitellut rautatieyhteys ja Highway 13 jätettiin rakentamatta. Vuonna 1989 suurin osa pakkolunastetuista maa-alueista palautettiin alkuperäisille omistajilleen.

Nykyisin Montréal-Mirabelin kansainvälinen lentoasema on lähinnä rahtiliikenteen käytössä ja toimii varakenttänä Dorvalille.

## Lähteet

## Aiheesta muualla

*Montréal-Mirabelin kansainvälinen lentoasema – virallinen kotisivu
Quinaran alue

**Quinaran alue** () on Guinea-Bissaun länsiosassa sijaitseva rannikkomaakunta, jossa vuoden 2009 väestönlaskennan mukaan asui 65&nbsp;929 ihmistä. 

Alueen itärajan muodostaa Corubaljoen taakse jäävä Bafatán alue ja etelärajan Tombalin alue. Lännessä ovat saaristoinen Bolaman alue ja Atlantin valtameri. Pohjoisessa Gebajoen levän suuaukon toisella puolelta on Oion alue ja luoteessa pääkaupunki Bissau eli Bissaun autonominen sektori. 
 
Alueen hallinnollinen keskus on pieni satamakaupunki Buba. Sieltä on (satelliittikuvan perusteella) linnuntietä noin 70, vesitse noin 100 ja maanteitse noin 220 kilometriä pääkaupunki Bissauhun. Quinaran maakunta jakaantuu hallinnollisesti neljään osa-alueeseen eli sektoriin, jotka ovat Buba, Empada, Fulacunda ja Tite. Suurimmat etniset ryhmät ovat biafadat (36,7 %), balantet (35,2 %), fulbet (7,9 %) ja mandinkat (5,0 %).

Quinaran alueella sijaitsee Guinea-Bissaun yksi merkittävimmistä suojelualueista, vuonna 2000 perustettu Cufadan laguunien luonnonpuisto. 

## Katso myös
*Luettelo Guinea-Bissaun kansallispuistoista

## Lähteet

## Aiheesta muualla
*Wikimapia karttalinkki Quinaran alueelle, vähäiset selitykset pääosin ,  tai
Ottawa Macdonald-Cartierin kansainvälinen lentoasema

**Ottawa Macdonald-Cartierin kansainvälinen lentoasema** ()  on kansainvälinen lentoasema Kanadan Ontarion provinssissa, 10 km maan pääkaupungista Ottawasta etelään. Kenttää ylläpitää Ottawa Macdonald-Cartier International Airport. Lentoasema on yksi Air Canadan ja Air Canada Jazzin tärkeitä kohteita ja First Airin kotikenttä. Asema on nimetty Kanadan ensimmäisen pääministerin John A. Macdonaldin ja kanadan-ranskalaisen poliitikon George-Étienne Cartierin kunniaksi.

Lentoasema on matkustajamäärällä mitattuna Kanadan 8. vilkkain lentoasema. Vuonna 2008 lentoaseman kautta kulki 4&nbsp;339&nbsp;225 matkustajaa.

## Lentoyhtiöt ja kohteet

## Lähteet
Erotic Diarrhea Fantasy

**Erotic Diarrhea Fantasy** on Torsofuckin esikoisalbumi. Se julkaistiin vuonna 2004 levymerkillä Goregiastic Records.

Vuonna 2014 American Line Productions julkaisi albumista uusintapainoksen, joka sisältää 11 nimeämätöntä livekappaletta yhtyeen "Live Mexico Tour 2008" -kiertueelta.

## Kappaleet
#
#
#
#
#
#
#
#
#

## Kokoonpano
* Mikko – murinalaulu, kitara, bassokitara
* Jarkko – bassokitara, musiikkiohjelmointi (rummut)

+

* Haapala – logo
* Jarkko Rännäli – valokuvat

## Aiheesta muualla
* 
*
Fox Racing

**Fox Racing Inc.** on yhtiö, joka valmistaa varusteita ja vaatteita alamäkipyöräilyyn, enduroon ja maastopyöräilyyn.

## Historia
Fox Racingin perusti vuonna 1974 Geoff Fox Kaliforniassa Campbellin kaupungissa. Se aloitti pienenä yrityksenä, joka myi eurooppalaisia motocross-pyöriä. Kahden vuoden kuluttua yhtiö alkoi tehdä korkealaatuisia jousitus- ja moottoriosia kilpailijoille. Geoff Fox perusti kilpatiimin esitelläkseen tuotteitaan, ja hänen tallinsa käyttämät osat saivat heti kysyntää.

1980-luvulla Fox uudisti yhtiönsä osaksi Yhdysvaltojen motocross-vaatetusalalle. Myöhemmin Fox alkoi myydä BMX-varusteita Uuteen-Seelantiin. Yritys on soittemmin siirtynyt Geoffin neljän lasten omistukseen, ja he työskentelevät siellä täyspäiväisesti. Nykyisin he tarjoavat vaatetusta myös BMX:ään, surffaukseen ja maastopyöräilyyn. 

## Lähteet
Hilja Grönfors

**Hilja Grönfors** (s. 27. huhtikuuta 1952 Juuka) on suomalainen laulaja, joka tunnetaan perinteisten romanilaulujen tulkitsijana. Hän on myös kerännyt romanien lauluperinnettä ja tehnyt romanimusiikkia tunnetuksi esiintymällä festivaaleilla sekä Suomessa että ulkomailla. Grönfors on levyttänyt kolme albumia. Hänet on palkittu muun muassa Suomi-palkinnolla ja hänelle on myönnetty taiteen akateemikon arvonimi.

## Elämä ja ura
Grönforsin vanhemmat olivat Helli Grönfors ja Ferdinan Hagert. Ajan tavan mukaan vanhempia ei ollut vihitty, joten tyttären sukunimeksi tuli Grönfors. Hän vietti varhaislapsuutensa kiertolaiselämää ja aloitti koulunkäynnin asuttuaan Juuassa ja Tuusniemellä. Kansakoulun jälkeen Grönfors opiskeli vuoden Pohjois-Savon kansanopistossa. Myöhemmin hän oli 15 vuotta Ruotsissa ja asuu nykyään Lahdessa. Grönfors on ammatiltaan ompelija ja hänellä on myös romanin kielen opettajan koulutus. Hän on opettanut romanien musiikkiperinnettä Kaustisen kansanmusiikkiopistossa ja Sibelius-Akatemiassa.

Ensimmäisen kerran Grönfors lauloi levylle vuonna 1996 suomalaisen romanimusiikin kokoelma-albumilla *Luludžako drom – Kukkien tie*. Hän on levyttänyt myös kappaleen ”Aurinko kun mailleen vaipuu” vuonna 2000 julkaistulle *Indiako drom – romanimusiikkia Kumpulassa* -levylle.

Grönfors esittää yhtyeensä Latšo Džintan kanssa perinteistä romanimusiikkia. Hän on kerännyt ja tallettanut runsaat sata romanilaulua. Vuonna 2011 ilmestynyt Grönforsin toinen albumi *Kai tu džaha? - Minne kuljet?* on yhtä kappaletta lukuun ottamatta suomenkielinen ja sisältää perinteisiä romanilauluja. Levyn päätöskappale ”Kun kuljen tietäni” on Grönforsin itse säveltämä ja sovittama.

Grönfors on vieraillut laulajana Palefacen albumilla *[[Helsinki – Shangri-La]]* (2010) kappaleella ”Saapuu elokuun yö”. Vuonna 2022 julkaistulla *Kalevala elävänä tai kuolleena Vol. 2* -albumilla on Grönforsin ja lauluntekijä Lau Naun kirjoittama ja esittämä kappale ”Päivälintu”, joka on inspiroitunut kalevalaisesta maailmanluomisesta.

## Palkinnot ja tunnustukset
*Vuonna 2005 Grönfors nimettiin Kaustisen kansanmusiikkijuhlilla mestarikansanlaulajaksi. Hänen albuminsa *Phurane mirits* palkittiin Etno-Emmalla vuonna 2008. 
*Vuonna 2011 Grönfors sai Kalevalaseuran perinteentaitajien ja -tallentajien tunnustuspalkinnon hän oli myös vieraana itsenäisyyspäivän juhlavastaanotolla. 
*Vuonna 2014 Grönforsille myönnettiin Suomi-palkinto romanien kulttuuriperinteen hyväksi tehdystä työstä. Samana vuonna hänelle myönnettiin myös valtion taiteilijaeläke. 
*Elokuussa 2024 Grönfors vihittiin Taideyliopiston promootiossa Musiikin kunniatohtoriksi.
*Marraskuussa 2024 hänelle myönnettiin taiteen akateemikon arvonimi.

## Muuta
Katariina Lillqvist on tehnyt Grönforsista ja Suomen romanien historiasta dokumenttielokuvan *[[Eihän tämä maa minun omani ollut]]*. Hilja Grönforsin serkku oli toimittaja Raila Halmetoja.

## Diskografia
**Phurane mirits : Fintiko kaalengo ghurane dz̆iilia* (2008)
**Kai tu džaha? : Fintiko kaalengo dz̆iilia* (2011)
**Katta Ame Aavaa? • Mistä Tulemme? • Where Do We Come From?* (2018)

## Lähteet

## Aiheesta muualla
* Hilja Grönforsin Myspace-sivut
* 
* 
*
Andrew Alberts

**Andrew James Alberts** (s. 30. kesäkuuta 1981 Minneapolis, Minnesota, Yhdysvallat) on yhdysvaltalainen jääkiekkopuolustaja. Hän pelaa NHL-seura Vancouver Canucksissa.

## Ura
Alberts pelasi juniorina jääkiekkoa USHL:n Waterloo Black Hawksissa vuosina 1999–2001. Boston Bruins varasi hänet kesällä 2001  vuorolla 179. Varauksen jälkeen Alberts pelasi yliopistossa jääkiekkoa Boston Collegessa vuosina 2001–2005. Vuosina 2004 ja 2005 hänet valittiin yliopistosarjan tähdistökentälliseen. Keväällä 2005 hän pelasi muutaman runkosarjan ottelun ja pudotuspelit AHL:n Providence Bruinsissa, joka on Boston Bruinsin farmijoukkue. NHL:ään Alberts siirtyi syksyllä 2005. Vuonna 2007 hän solmi monivuotisen pelaajasopimuksen Bostonin kanssa, mutta hän oli suurimman osan kaudesta 2007–2008 pelaamatta aivotärähdyksen takia. Alberts siirtyi lokakuussa 2008 Philadelphia Flyersiin, kun Boston vaihtoi hänet Philadelphian Ned Lukaceviciin. 

Alberts siirtyi heinäkuussa 2009 Carolina Hurricanesiin, kun hän teki kaksivuotisen sopimuksen seuran kanssa. 
Carolina kuitenkin myi Albertsin maaliskuussa 2010 Vancouver Canucksiin.

## Tilastot

## Lähteet
* 
* 

### Viitteet
Akkalansaamelaiset

**Akkalansaamelaiset** ovat saamelaisten alkuperäiskansaan kuuluva etninen ryhmä Venäjällä. Akkalansaamelaisista, kiltinänsaamelaisista ja turjansaamelaisista käytetään yhteisnimeä Kuolan saamelaiset. Akkalansaamelaisten määräksi vuonna 1995 arvioitiin 100 henkilöä. Akkalansaamen kielen viimeinen puhuja Marja Sergina kuoli vuonna 2003.

## Historia
Akkalansaamelaisten kulttuurissa kalastus oli merkittävä elinkeino. Eristyneen elämäntapansa vuoksi akkalansaamelaiset säilyttivät vanhan kulttuurinsa monia muita saamelaisia paremmin. Josif Stalinin valtakaudella akkalansaamelaiset pakotettiin asumaan Juonnin () kylään. Kylä toimi aluksi kolhoosina ja sen jälkeen sovhoosina. Kylässä asui Suomen puolelta Sallasta 1800-luvulla muuttaneiden suomalaisten jälkeläisiä sekä Akkalasta () siirrettyjä saamelaisia.

Väestöä alettiin tehokkaasti venäläistää ja miehiä sekä vangittiin että tapettiin. Sovhoosissa perinteiset elinkeinot kuten käsityö, kalastus ja poronhoito vähitellen katosivat. 2000-luvun alkupuolella kylässä hävisi ensin suomen ja sitten akkalansaamen kieli. Vuonna 2003 kansalliselta identiteetiltään akkalansaamelaisia oli kuitenkin edelleen noin 130 henkeä, jotka asuivat Juonnin kylässä. Kylässä oli tuolloin kaksi saamelaisyhdistystä, jotka järjestivät käsityökursseja, mutta kielikursseja ei järjestetty. Akkalansaamenkielisiä lauluja on kuitenkin esitetty kulttuuritapahtumissa.

## Lähteet
PunBB

**PunBB** on nopea ja kevyt PHP:llä toimiva keskustelupalsta. Se on julkaistu GNU GPL -lisenssin alaisena. Sen päätavoitteet ovat nopeus, pienempi koko ja vähempigraafisuus kuin muilla keskustelualueilla. PunBB:ssä on vähemmän ominaisuuksia kuin useimmissa muissa keskustelualueissa, mutta se on yleisesti nopea ja pienempikokoinen ulostulostaan, ja sillä on täysin oikeat XHTML- ja CSS-sivut.

Nykyisin PunBB:ta voi käyttää useilla käyttöjärjestelmillä, jotka tukevat PHP -ohjelmointikieltä. PunBB voi säilyttää tietonsa joko MySQL-, PostgreSQL- tai SQLite -tietokannassa.

PunBB on käännetty myös suomeksi.

## Historia

## Versio 1.3
Viimeisin merkittävä PunBB -julkaisu, versio 1.3, julkaistiin 9. syyskuuta 2008. Tähän versioon tuli paljon kehitystä verrattuna version 1.2.x -koodiin, sisältäen myös paljon uusia ominaisuuksia. Niihin kuuluu:

* Lisäosajärjestelmä kytkösten perusteella. Yhden klikkauksen lisäosa-asennus, keskustelualueen koodin muuttaminen ei enää tarpeen.
* Täysi UTF-8 -tuki.
* Enemmän mukautettavia tyylejä, teemajärjestelmä.
* Uusi pohja: uusi XHTML, CSS, kielitiedostot päivitetty, XHTML-avustustoimintoja lisätty.
* URL-osoitteiden uudelleenkirjoituskaavat, hienot osoitteet sisäänrakennettuna.
* Aiheiden liittämis- ja pilkkomisominaisuudet.
* Useat moderaattoriryhmät sallittu.
* Haut etsivät nyt sekä isoista että pienistä kirjaimista, extern.php kehitetty, enemmän globaali, enemmän per-käyttäjä ja per-ryhmä -mahdollisuuskia lisätty.
* "Pahat" merkit pilkotaan pois merkkijonoista.
* Ei enää ekstrakansiota, LUEMINUT lisätty.
* Nopeat virhekorjaukset uuden järjestelmän ansiosta.

## Lähteet

## Aiheesta muualla
**Viralliset**
* PunBB:n verkkosivusto (englanniksi)
* PunBB:n tukikeskustelualue (englanniksi)
* PunBB:n kehittäminen  (englanniksi)
* PunBB:n wiki (suomeksi tai englanniksi)

**Epäviralliset**
* PunBB Resource - muutoksia ja tyylejä 
* SpinkBB - PunBB:n ulkoasugeneraattori (1.2) 
* SpinkBB - PunBB:n ulkoasugeneraattori (1.3) (beta) 
* Ilmainen sivutila PunBB-keskustelualueille
Ioánnis Mitrópoulos

**Ioánnis Mitrópoulos** (; 1874 &ndash; ?) oli kreikkalainen voimistelija ja olympiavoittaja. Hän osallistui Ateenan olympialaisiin 1896, joissa hän voitti kultaa renkaissa ja pronssia nojapuiden joukkuekilpailussa. Mitrópoulos kilpaili myös nojapuiden henkilökohtaisessa kilpailussa, mutta ei päässyt mitaleille. 

## Lähteet
Pétros Persákis

**Pétros Persákis** (, 1879 − ?) oli kreikkalainen voimistelija ja olympiamitalisti. Hän osallistui Ateenan olympialaisiin 1896, joissa hän voitti hopeaa nojapuiden joukkuekilpailusta sekä pronssia henkilökohtaisesta rengaskilpailusta. Persákis oli mukana myös nojapuiden henkilökohtaisessa kilpailussa, mutta ei päässyt mitaleille.
Tauno Valo

**Tauno Valter Valo** (24. tammikuuta 1920 Tuusula – 19. heinäkuuta 2009 Tuusula) oli suomalainen yrittäjä, yritysjohtaja ja Kokoomuksen kansanedustaja.

Valon vanhemmat olivat maanviljelijä Karl Valter Valo ja emäntä Ester Emilia Laine ja puoliso vuodesta 1947 Kirsti Marjatta Seuna. Valo kävi kansakoulun ja teki opintomatkoja lukuisiin eri maihin. Hän työskenteli renkinä, oli autoilija 1939–1953, Toiminimi Sora- ja kuljetusliike Tauno Valon perustaja 1947 ja Tauno Valo Ky:n ja Tauno Valo Oy:n toimitusjohtaja vuodesta 1954. Valo oli myös Uudenmaan Maakone Ky:n perustaja ja maanviljelijä Tuusulassa vuodesta 1962. Tuusulan kunnanvaltuuston jäsen hän oli 1957–1984, kunnanhallituksen jäsen 1961–1972 ja kunnanjohtajan varamies vuodesta 1968. Valolla oli myös useita muita luottamustehtäviä.  Valo hankki omistukseensa sorakentän Hyrylän seudulta ja välitti ”Hyrylän hävittäjiksi” kutsutuilla autoillaan soraa Etelä-Suomen rakennustyömaille. Hänellä oli soranajossa enimmillään lähes kaksisataa työntekijää ja häntä kutsuttiinkin "sorakeisariksi". Valo toimi Uudenmaan vaalipiirin edustajana eduskunnassa vuodesta 1979 vuoteen 1991. Hänen soraa ja sloganin "Soraa sosialismin rattaisiin" sisältävät mainoskirjeensä olivat varsin tunnettuja. Sotilasarvoltaan hän oli reservin korpraali (1969). Valolle myönnettiin kauppaneuvoksen arvonimi vuonna 1970. Hänet muistetaan myös lahjoittajana.

## Lähteet

## Aiheesta muualla
* 
* Ylen Elävä arkisto: Tuusulantietä ryskyttäviä sora-autoja haukuttiin Hyrylän hävittäjiksi
Black Night

**Black Night** on brittiläisen hard rock -yhtye Deep Purplen kappale ja single albumilta *[[Deep Purple in Rock|In Rock]].* Tosin kappale sisältyi vain muutamien valtioiden versioille. Levy-yhtiö halusi levyltä singlen, ja ”Black Night” syntyikin melko nopeasti. Se ylsi brittien singlelistalla sijalle 2, ja se on julkaistu myöhemminkin *In Rockin* uusintapainoksilla. B-puolena oli versiosta riippuen ”Living Wreck” tai ”Speed King”. Molemmat julkaistiin *In Rock* -albumilla.

## Kappaleen synty
Kun *In Rock* oli saatu valmiiksi, EMI pyysi yhtyeeltä singleä promotoidakseen levyä. Vietettyään kuusi tuntia ilman inspiraatiota yhtye meni läheiseen pubiin ja joi itsensä humalaan. Blackmore alkoi soittaa riffiä, joka oli hyvin samanlainen kuin kitaristi James Burtonin riffi Ricky Nelsonin vuoden 1962 rocklevytyksessä vanhasta George Gershwinin standardissa ”Summertime”. Ian Gillan ja Roger Glover tulivat sanoitusten kanssa: ”Lainasimme nimen vanhan Arthur Alexanderin biisin sanoituksista. Varastimme tempon Canned Heatilta.”

## Liveversiot
”Black Night” mursi tiensä settilistaan heti julkaisunsa jälkeen. Kun Gillan ja Glover lähtivät 1973, kappaletta ei soitettu aikoihin kokonaan. Blackmore tosin soitti pätkiä kappaleesta soolonumeroidensa aikana. Vasta, kun Purplen Mark II- kokoonpano teki paluun 1984, kappale palasi setteihin. Monet näistä liveperformansseista ovat päässeet Purplen livealbumeille.

## Kokoonpano
* Ritchie Blackmore – kitara
* Ian Gillan – laulu
* Jon Lord – koskettimet
* Roger Glover – basso
* Ian Paice – rummut
## Lähteet

## Aiheesta muualla
* Deep Purple - Black Night YouTubessa
Kangasalan Kisa

**Kangasalan Kisa** on vuonna 1930 perustettu kangasalalainen urheiluseura, jolla on yli 800 jäsentä. Seuralla on toimintaa ampumahiihdossa, hiihdossa, jääkiekossa, pesäpallossa, pyöräilyssä, suunnistuksessa ja yleisurheilussa. Aiemmin sillä on ollut myös junioritoimintaa jalkapallossa, kunnes lajijaosto siirtyi FCK eli FC Kangasala nimelle. Kisa tunnetaan ehkä parhaiten toiminnastaan hiihdossa, yleisurheilussa sekä jääkiekossa, jossa se tunnetaan nimellä Kangasalan Kisa-Eagles. 

Kangasalan Kisan naisten pesäpallojoukkue on pelannut parhaimmillaan Suomi-sarjassa, joka on kolmanneksi korkein sarjataso. 1980-luvun jälkeen seuran toiminta on kuitenkin hiipunut, ja vuonna 2009 seura pelaa sekaharrastesarjassa. 

Kangasala Kisa huolehtii Längelmäveden rannalla sijaitsevan Kisarannan tanssipaikan toiminnasta. Kisarannassa oli aiemmin myös leirintäalue.

## Kangasalan Kisan edustajia

*Juha Kauppinen, moukarinheittäjä ja SM-mitalisti
*Keijo Tiitola, ampumahiihtäjä ja SM-mitalisti

## Lähteet

## Aiheesta muualla
*Hannele Rautio, Eero Rautio: Kangasalan Kisa 1930-1980; Kangasalan Kisa, 1980
*Olavi Lautarinne: Kangasalan Kisa r.y. 1930-1970; 1971
*Kangasalan Kisa 1930-1990; Kangasalan Kisa, 1990
*Seuran kotisivut
Luettelo kolmiloikan Suomen mestareista

Tämä on **luettelo kolmiloikan Suomen mestareista**. Kolmiloikan Suomen mestaruudesta on kilpailtu Kalevan kisoissa vuodesta 1907 lähtien. Naiset ovat kilpailleet Suomen mestaruudesta vuodesta 1990 lähtien, jolloin kolmiloikka oli mukana näytöslajina.

## Mestaruudet
**Miehet** (yht. 118)
* 10 – Johan Meriluoto
* 9 – Vilho Tuulos
* 7 – Onni Rajasaari, Pentti Kuukasjärvi, Aleksi Tammentie, Simo Lipsanen
* 4 – Valdemar Rautio, Kari Rahkamo, Yrjö Tamminen, Pertti Pousi, Esa Viitasalo, Heikki Herva
* 3 – Juho Halme, Heikki Mäkinen, Tapio Lehto, Olli Pousi, Markku Rokala
* 2 – Jukka Rangell, Ossian Nylund, Emil Liljeberg, Jouko Norén, Reino Hiltunen, Pentti Uusihauta, Tuomas Kaukolahti
* 1 – Eino Wallenius, Valter Tuomela, Arvo Järvinen, Erkki Järvinen, Toimi Tulikoura, Hannes Sonck, Esko Jalava, Pentti Snellman, Kaj Helminen, Ismo Salmi, Juhani Mäki-Maunus, Harri Pesonen, Tuomas Sallinen, Jari Lämsä, Marko Leino, Janne Harju, Aaro Davidila, Aapo Karvinen

**Naiset** (yht. 36)
* 11 – Kristiina Mäkelä
* 7 – Heli Koivula-Kruger
* 5 – Elina Torro
* 4 – Natalia Bäck
* 2 – Carina Kjellman, Marika Salminen, Senni Salminen
* 1 – Ragne Kytölä, Kaisa Gustafsson, Sari Kulmala

## Vuosittain

## Lähteet
* 1907–1959: 
* 1960–2006: http://www.gbrathletics.com/nc/fin.htm
* 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja

### Viitteet
Tracon

**T**ampereen **r**oolipeli- ja **a**nime**con** eli **Tracon** on kävijämäärältään Animeconin ohella Suomen suurimpia animetapahtumia ja Ropeconin ohella Suomen suurimpia roolipelitapahtumia. Se on järjestetty Tampereella vuodesta 2005 alkaen, vain vuodet 2007, 2020 ja 2021 ovat jääneet välistä, näistä jälkimmäiset Covid-19–pandemian johdosta. Ohjelmaan kuuluvat cosplay, larpit, anime- ja roolipeliohjelma.

## Historia
Ensimmäiset Tracon-tapahtumat pidettiin Tampereen teknillisen yliopiston tiloissa Tietotalossa Tampereen Hervannassa. Tapahtuman kasvaessa vuonna 2008 lisätilaksi otettiin Sähkötalo. Vuonna 2009 lisätilaa haettiin Rakennustalosta ja vuonna 2010 tapahtuma siirtyi Tampere-taloon.

Traconin ajankohta on vaihdellut aikojen saatossa: se on pidetty kahdesti lokakuussa, kahdesti helmikuussa, kerran heinäkuussa ja sen jälkeen syyskuun ensimmäisenä tai toisena viikonloppuna.  Tampereen teknisellä yliopistolla järjestetyt neljä ensimmäistä tapahtumaa olivat yksipäiväisiä, mutta vuonna 2010 järjestetty tapahtuma oli kaksipäiväinen. Myös vuoden 2011 tapahtuma oli kaksipäiväinen ja se oli avoinna yön yli. 

Vuoden 2011 tapahtumaan tuli kunniavieraaksi mangaka Yoshihiro Takahashi, joka tunnetaan Suomessa etenkin hänen mangasarjojensa Hopeanuoli ja Ginga Densetsu Weed pohjalta tehdyistä animesarjoista.

Tracon valittiin Tampereen kaupungin vuoden 2025 kulttuuriteoksi keväällä 2026.

## Tracon Hitpoint
Puitteiden vaihduttua Tampere-talolle  roolipelipuoli on jäänyt vähäisemmälle osalle varsinaisessa päätapahtumassa. Tämän vuoksi roolipeleistä enemmän innostuneet järjestäjät päättivät vuonna 2015 järjestää erikseen roolipelaamiseen suunnatun tapahtuman **Tracon Hitpoint**in. 

Juhannuskylän koululle kokoontui 400 harrastajaa nauttimaan viikonlopun mittaisesta pelaamisesta. Mukana oli Suomen Lautapeliseura mittavine kirjastoineen ja kunniavieraina suomalaiset ja monelle skeneaktiiville tutut pelintekijät Mike Pohjola ja Miska Fredman.

## Luettelo järjestetyistä ja tulevista tapahtumista

## Katso myös
* Animecon
* Desucon
* Ropecon
* Nekocon

## Lähteet

## Aiheesta muualla
* Traconin sivut
Nikólaos Andriakópoulos

**Nikólaos Andriakópoulos** (; 1878 &ndash; ?) oli kreikkalainen voimistelija ja olympiavoittaja. Hän kilpaili Ateenan olympialaisissa 1896, joissa hän voitti kultaa köysikiipeilystä ja hopeaa nojapuiden joukkuekilpailusta. Andriakópoulos kilpaili myös nojapuiden henkilökohtaisessa kilpailussa, mutta ei sijoittunut mitaleille. Hän edusti seuratasolla Panachaïkós Gymnastikós Sýllogosta.

Andriakópoulos oli köysikiipeilyssä maanmiehensä Thomás Xenákiksen kanssa ainoa, joka pääsi 14 metriä korkean köyden huipulle saakka. Hän oli Ksenakista nopeampi ajallaan 23,4 sekuntia, joten hän voitti kultaa. Andriakópouloksen mitali oli viimeisin Kreikan kultamitali voimistelusta, kunnes Ioánnis Melissanídis voitti permannon kilpailun Atlantan olympialaisissa sata vuotta myöhemmin.

## Lähteet
Deadsoul Tribe (albumi)

**Deadsoul Tribe** on samannimisen yhtyeen debyyttialbumi vuodelta 2002. Ensimmäisen kappaleen intro ennen varsinaisen musiikin alkua on elokuvasta Pelkoa ja inhoa Las Vegasissa.

## Kappalelista
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 1½/10

## Lähteet

## Aiheesta muualla
* 
*
Balkanin turkkilaisten kielet

**Balkanin turkkilaisten kielet** on Balkanin niemimaalla asuvien turkkilaisten kansojen: turkkilaisten, gagauzien ja tataarien puhumista kielistä käytetty nimitys. He puhuvat turkin, gagauzin ja krimintataarin murteita, joista kaikkia ei ole vielä riittävästi tutkittu. Osa Balkanin turkkilaisista on siirtynyt alueelle eri aikoina Mustanmeren pohjoispuolitse ja osa sen eteläpuolitse. Heidän murteitaan yhdistää Osmanivaltakunnan aikana alkanut turkin kielen tasoittava vaikutus, jonka voimakkuus vaihtelee eri ryhmillä.

Turkkia puhutaan Balkanilla varsinkin Euroopan-puoleisessa Turkissa, mutta myös Bulgariassa, Romaniassa, entisessä Jugoslaviassa sekä mahdollisesti myös Kreikassa. Turkin kielen murteet jakautuvat läntiseen ja itäiseen ryhmään. Länsi-Bulgariassa ja Pohjois-Makedoniassa puhutut länsimurteet ovat säilyttäneet eräitä vanhakantaisia turkin kielen piirteitä. Bulgariassa puhutut itämurteet ovat lähellä Euroopan-puoleisen Turkin murteita. Pohjois-Makedoniassa Štipin lähellä asuvien jörykkien kieli poikkeaa jonkin verran ympäröivistä turkin kielen murteista.

Koillis-Bulgariassa Varnan lähistöllä puhutut gagauzimurteet poikkeavat huomattavasti Moldovassa ja Ukrainassa asuvien gagauzien kielestä. Ympäröivät turkin kielen murteet ovat vaikuttaneet voimakkaasti seudulle 1800-luvun alussa jääneen pienen gagauziryhmän kieleen. Erään paikallisen murteen on kuitenkin todettu olevan hyvin lähellä Moldavian Vulcăneştin gagauzimurretta.

Krimintataaria puhutaan Balkanilla koillis-Bulgariassa ja Romanian itäosassa. Tataarit ovat muuttaneet seudulle 1800-luvun puolivälissä. Heidän kielensä jakautuu kolmeen murteeseen: Krimin niemimaan etelärannikolla puhuttuun *tatiin*, krimintataarin keskimurteeseen sekä *nogaihin*, joka perustuu krimintataarin pohjoiseen eli aromurteeseen. Krimintataari on sulautumassa turkin murteisiin, joihin bulgarian kieli puolestaan on vaikuttanut voimakkaasti.

Balkanin turkkilaisten kielten puhujamääristä ei ole luotettavia tietoja. Turkin kielen puhujia arvioidaan olevan Balkanin maissa useita kymmeniä tuhansia. Vuonna 1956 Romaniassa oli 14&nbsp;300 turkkilaista, heistä valtaosa Dobrudžassa. Gagauzin ja krimintataarin puhujia on vähemmän kuin turkkilaisia. 1950-luvun lopulla Bulgariassa arvioitiin olleen noin 30&nbsp;000 gagauzia, mutta he ovat kielellisesti sulautumassa turkkilaisiin. Vuonna 1956 Romaniassa, lähinnä Dobrudžassa, asui 21&nbsp;000 tataaria. Bulgariassa tataarit asuvat laajemmalla alueella, joten heitä on arveltu olevan siellä enemmän.

## Katso myös
* Gagauzin kieli
* Krimintataarin kieli
* Turkin kieli
* Turkkilaiset kielet

## Lähteet
Béarnaisekastike

**Béarnaisekastike** eli **bearninkastike** () on emulsiokastike.

Se valmistetaan (salottisipulin, valkoviinin, etikan ja sitruunamehun) reduktioliemestä, johon lisätään kananmunan keltuaisia ja voita. Kastike maustetaan tuoreella kirvelillä ja rakuunalla. Jos kirvelin jättää pois ja lisää tomaattisosetta, seos muuntuu choron-kastikkeeksi.

Ensimmäisen kerran kastiketta valmisti keittiömestari Jules Collinet vuonna 1836 ravintolansa *Le Pavillon Henri IV* avajaisiin. Ravintola oli nimetty kuningas Henrik IV:n mukaan. Kastike sai ilmeisesti nimensä kuninkaan syntymämaakunnan Béarnin mukaan.

## Lähteet

## Aiheesta muualla
Sanitys Dawn / Fuck...I’m Dead

__NOTOC__

**Sanitys Dawn/Fuck...I'm Dead** on saksalaisen grindcoreyhtye Sanitys Dawnin ja australialaisen death-grind -yhtye Fuck...I'm Deadin split -albumi vuodelta 2001. Albumi julkaistiin Fuck...I'm Deadin kitaristi Dave Hillin No Escape Records -levy-yhtiön kautta. Albumia painettiin vain 1&nbsp;100 kappaletta; 100 valkosta ja 1&nbsp;000 mustaa vinyylilevyä.

Fuck...I'm Deadin kappaleet ovat vuotta aiemmin julkaistulta yhtyeen nimeä kantavalta demolta ja Sanitys Dawnin "Blinddarm" -kappale vuodelta 1999.

## Kappaleet
** Fuck...I'm Dead **
# 
# 
# 
# 
# 
# 

** Sanitys Dawn **

#
#

## Lähteet

## Aiheesta muualla
* 
*
Vatsassahautojat

**Vatsassahautojat** (*Rheobatrachus*) on australianhammaskonnien (Myobatrachidae) heimoon kuuluva sammakkoeläinten suku, johon kuuluu kaksi sukupuuttoon kuollutta lajia. Suku on saanut nimensä siitä, että molemmat lajit hautoivat poikasensa vatsassaan. Vatsassahautojia tavattiin vain pienellä alueella Itä-Australian sademetsissä.

Lajeista ensimmäinen löydettiin vuonna 1973. Vuonna 1979 sammakon tulevaisuuden uskottiin olevan turvattu suurten poikasmäärien takia, mutta jo myöhemmin samana vuonna täysikasvuiset yksilöt olivat kadonneet eikä yhtään yksilöä löydetty. Viimeinen tunnettu vatsassahautoja kuoli laboratoriossa vuonna 1983.

## Vatsassa haudonta
Vatsassahautojíen elinkierrossa oli niille ainutlaatuinen, erikoinen koukero, jossa jälkeläiset kehittyivät aikuisen vatsassa. Naaras nieli joko hedelmöittyneet munat tai nuijapäät, mutta sitä ei saada koskaan enää tietää. Munien tai toukkien sisältämät kemialliset aineet ilmeisesti lopettivat naaraan mahahappojen tuotannon. Kantaessaan poikasia naaras paastosi. Vatsa muuttui hautomoksi, kunnes poikaset "syntyivät" suun kautta. Tämän jälkeen naaraan ruoansulatus palasi normaaliksi. Sammakoiden kykyä lopettaa ja aloittaa mahahappojen tuotanto olisi voitu ehkä hyödyntää lääketieteessä mahahaavojen hoidossa, mutta tämä tilaisuus menetettiin sammakoiden myötä.

## Lajit
Vatsassahautojiin kuului kaksi lajia, vatsassahautojakonna *[[Rheobatrachus silus]]* ja pohjoinen vatsassahautojakonna *[[Rheobatrachus vitellinus]]*.

## Lähteet
* George C. McGavin: Lajinsa viimeiset, Otava, 2007.
Euran Raiku

**Euran Raiku** (lyh. EuRa) on vuonna 1922 perustettu euralainen urheiluseura. Sen lajivalikoimaan kuuluvat nykyään lentopallo, yleisurheilu, beach volley sekä petankki. Seuran kaikkien aikojen tunnetuin urheilija on 400 metrin aitajuoksun olympiaedustaja Tuija Helander. Toinen menestynyt Raikun yleisurheilija on Timo Tuominen, joka saavutti kaksi kymmenottelun SM-kultaa 1960-luvulla. Naisten lentopallossa Raiku on saavuttanut kolme Suomen mestaruutta 1980- ja 1990-luvuilla.

## Historia
Euran Raiku aloitti toimintansa vuonna 1922 lajeinaan yleisurheilu, hiihto ja voimistelu. 1920-luvulla toimintaan tuli mukaan pesäpallo ja 1930 luvulla nyrkkeily sekä uinti. 1940-luvulla Raikuun perustettiin jalkapallojaosto sekä tanhuseura. Jalkapallotoiminta loppui kuitenkin vuonna 1954, kun Euran Pallo perustettiin. Vuonna 1966 Euran Raiku ja Eura-Kauttuan Urheilijat tekivät toimialasopimuksen, jossa hiihtäjät ja suunnistajat siirtyivät E-KU:n riveihin.

## Lentopallo
Lentopallo tuli osaksi seuran toimintaa 1960-luvun puolivälissä. Miesten joukkue kukisti ystävyysottelussa Ruotsin lentopallomaajoukkueen vuonna 1972. Naisten joukkue voitti lentopallon SM-kultaa vuosina 1984, 1985 ja 1999. Vuonna 2000 lentopallon edustusjoukkue erotettiin omaksi seuraksi nimellä LiigaEura.

## Saavutukset
* Lentopallon Suomen Cup-mestaruus: 2010

## Lähteet

## Aiheesta muualla
* Seuran kotisivut
Thomaz Bellucci

**Thomaz Cocchiarali Bellucci** (s. 30. joulukuuta 1987 Tietê) on brasilialainen tennispelaaja. Parhaimmillaan hän on ollut ATP-maailmanlistalla sijalla 21. Hän on voittanut urallaan kolme ATP-turnausta. Grand Slam -turnauksissa hän on selviytynyt kerran neljännelle kierrokselle asti.

## Tennisura
### 2008
Wimbledonissa 2008 Bellucci selviytyi toiselle kierrokselle voitettuaan Igor Kunitsynin lukemin 7–6(5), 7–6(5), 3–6, 6–2. Toisella kierroksella hän hävisi Simon Stadlerille lukemin 6–3, 3–6, 1–6, 7–6(5), 6–8. Bellucci edusti maataan kaksinpelissä kesäolympialaisissa 2008, mutta hävisi ensimmäisen kierroksen ottelunsa slovakialaiselle Dominik Hrbatýlle 6–2, 4–6, 2–6. Yhdysvaltain avoimissa 2008 Bellucci selviytyi toiselle kierrokselle voitettuaan Oscar Hernándezin. Toisella kierroksella hän hävisi Juan Martín del Potrolle.

### 2009
Helmikuussa 2009 Bellucci selviytyi ensimmäisen kerran ATP-turnauksen loppuotteluun, Costa do Sauípen ATP-turnauksessa. Turnauksen puolivälierissä hän voitti entisen maailmanlistan ykkösen Juan Carlos Ferreron, välierissä Frederico Gilin. Loppuottelun hän hävisi espanjalaiselle Tommy Robredolle lukemin 3–6, 6–3, 4–6.

Heinä-elokuussa 2009 Bellucci voitti Gstaadin ATP-turnauksen. Turnauksen puolivälierissä saksalainen Nicolas Kiefer joutui luovuttamaan ottelun Belluccille ollessaan voitolla numeroin 6–3, 0–1. Välierissä Bellucci voitti venäläisen Igor Andrejevin numeroin 6–4, 7–5. Loppuottelussa hän voitti saksalaisen Andreas Beckin numeroin 6–4, 7–6(2).

Yhdysvaltain avoimissa 2009 hän voitti ensimmäisellä kierroksella Lu Yen-hsunin, mutta hävisi toisella kierroksella Gilles Simonille.

### 2010
Ranskan avoimissa Bellucci voitti kolmannella kierroksella Ivan Ljubičićin, mutta hävisi neljännellä kierroksella Rafael Nadalille 6–2, 7–5, 6–4. Aiemmin hän oli jäänyt Ranskan avoimissa avauskierrokselle. Wimbledonissa hän pääsi kolmannelle kierrokselle asti, mutta hävisi sitten kuudenneksi sijoitetulle Robin Söderlingille. Yhdysvaltain avointen ensimmäisellä kierroksella hän voitti Tim Smyczekin, mutta hävisi toisella kierroksella Kevin Andersonille.

### 2011
Australian avoimissa hän voitti Ricardo Mellon, mutta hävisi toisella kierroksella viisieräisen ottelun Jan Hernychille.

## Turnausvoitot kaksinpelissä

## Lähteet
* 

## Aiheesta muualla

*Thomaz Belluccin kotisivut
Batman: Arkham Asylum

**Batman: Arkham Asylum** on Rocksteady Studios kehittämä ja Eidos Interactiven julkaisema toimintaseikkailu- ja hiiviskelypeli, joka julkaistiin Yhdysvalloissa 25. elokuuta ja Euroopassa 28. elokuuta 2009 PlayStation 3:lle ja Xbox 360:lle. Windows-version julkaisu siirtyi syyskuun 17. päivään.

Peli ei liity yhteenkään animaatiosarjaan tai elokuvaan muuten, kuin että Kevin Conroy ääninäyttelee Batmania ja Mark Hamill Jokeria, jotka ääninäyttelivät kyseisiä hahmoja vuoden 1992 animaatiosarjassa. Pelin yksi käsikirjoittajista on Paul Dini, joka on käsikirjoittanut useita Batman-animaatiosarjoja, ja joka loi yhdessä Bruce Timmin kanssa Harley Quinnin, yhden Batman-hahmoista. Pelin juonessa on yhtymäkohtia sarjakuvaan *[[Arkham Asylum: A Serious House on Serious Earth]]*. Pelin PlayStation 3 -versiossa pelaaja pystyy pelaamaan myös Jokerina, jolle on kehitetty omat tasot.

## Juoni

Peli alkaa siitä, kun Jokeri (ääniroolissa Mark Hamill) on sytyttänyt Blackgaten vankilan tuleen. Batman (ääniroolissa Kevin Conroy) on saanut Jokerin kiinni ja vie hänet takaisin Arkhamin mielisairaalaan, josta Jokeri oli karannut. Kun Jokeri on kuljetettu pääaulaan, hän kuristaa vartijan ja lääkärin, jotka vievät häntä selliin. Jokeri pääsee sähköporttien läpi Harley Quinnin avustuksella, ja juoksee ylös vankisellien ohjelmointiin ja päästää vangit vapaaksi Batmanin kimppuun. Batman saa hoidettua vangit ja lähtee jahtaamaan Jokeria. Pian hän saa lähteä pelastamaan Jokerin nappaamaa poliisipäällikkö James Gordonia.

## Kehitys
Esimerkkinä kehitykseen panostamisesta Eidos-yhtiön Ian Livingstonen mukaan yksi ohjelmoija käytti kaksi vuotta ainoastaan Batmanin viitan animointiin pelin kehitysvaiheessa. Pelkästään viittaan liittyy yli 700 animaatiota ja ääninäytettä.

## Äänirooleissa

## Vastaanotto
Peli on saanut GameSpotin arvostelussa arvosanaksi 9/10.

## Batman: Arkham City
Pelin jatko-osa ** julkistettiin joulukuussa 2009 Spike Video Game -gaalassa.

## Lähteet

## Aiheesta muualla
* 
* 
* Pelin virallinen kotisivu
Tomaattisammakot

**Tomaattisammakot** (*Dyscophus*) on ahdassuusammakoiden heimoon kuuluva sammakoiden suku, johon kuuluu kolme lajia. Ne elävät vain Madagaskarilla.

Suku on saanut nimensä yhden lajin tomaattimaisesta muodosta ja väristä. Kun tomaattisammakkoa uhataan, se pullistaa ruumistaan. Tomaattisammakot voivat elää jopa 8-vuotiaaksi. Sukukypsiä ne ovat 9–14 kuukauden ikäisinä. Naaraat ovat koiraita suurempia ja voivat kasvaa lajista riippuen jopa 10&nbsp;cm pitkäksi. Koiraat kasvavat 5–7,5&nbsp;cm pitkäksi. Tomaattisammakon ja valetomaattisammakon erottaminen toisistaan on hyvin vaikeaa, sillä kumpikin laji voi näyttää toiselta.

## Lajit
* Tomaattisammakko (*Dyscophus antongilii*)
* Valetomaattisammakko (*Dyscophus guineti*)
* Ruskotomaattisammakko (*Dyscophus insularis*)

## Lähteet
Omistajanhallinta

**Omistajanhallinta** eli omistushallinta on hallinnan muoto, joka ilmenee valtasuhteena omistusoikeuden kohteena olevaan esineeseen. Siihen voidaan liittää oikeusvaikutuksia, kuten käyttö-, pantti- tai vuokraoikeuteen liittyvä hallinta. Esineen käyttö omistajanhallinnan perusteella ilmaisee omistusoikeutta esineeseen. Käsitettä voidaan käyttää sekä kiinteisiin että irtaimiin esineisiin, mutta vakiintuneesti sitä käytetään kiinteistöoikeudessa.

Kiinteistön lainhuudolla on merkitystä vain silloin, kun se ei ole ristiriidassa saantoon pohjautuvan omistajanhallinnan kanssa. Omistajanhallinnalla on merkitystä myös sovellettaessa nautintasuojasäännöksiä, kiinteistötoimituksissa ja verotuksessa. Lisäksi kiinteistön tuoton katsotaan kuuluvan sille, joka laillisen saannon perusteella, vilpittömässä mielessä pitää sitä hallussaan. Maakaariuudistuksen yhteydessä 1997 kiinteistöjen kirjaaminen alkoi rakentua julkisen luotettavuuden periaatteelle, jolloin lainhuutomerkintä sai keskeisen sijan. Tämä vähensi omistajanhallinta-käsitteen merkitystä.

## Lähteet
Bring on the Dead

__NOTOC__

**Bring on the Dead** on australialaisen death-grind -yhtye Fuck...I'm Deadin ensimmäinen täyspitkä albumi. Se julkaistiin 15. marraskuuta 2001 Razorback Recordsin kautta. 

Albumi uudelleenjulkaistiin 7" -vinyylinä loppuvuodesta 2002 Oroku Saki Recordsin kautta. Kyseinen EP-levy sisältää vain 15 alkuperäisen albumin kappaletta.

## Kappaleet
### CD

# "Twist of Death" – 1:13
# "A Fraction Off Death" – 1:38
# "Army of Hermaphrodites" – 1:06
# "Burnt to An Absolute Crisp" – 0:58
# "My Feral Fucktoy" – 1:06
# "Colon Commando" – 1:08
# "Delicious Dolop" – 0:54
# "Fucking the Fetus" – 1:03
# "Skull Fucked" – 1:29
# "Shopfront Whore" – 0:28
# "Jeffrey Dahmer's Cookbook" – 1:01
# "Pickled Member" – 1:08
# "Shotgun Facelift" – 0:50
# "Barefoot and Shitfaced" – 0:54
# "Violet" – 0:44
# "Inject Me With AIDS" – 1:05
# "Slowly Raped With a Chainsaw" – 0:42
# "Toilet Tantalizers" – 1:07
# "Spray Me With Fecal Matter" – 1:07
# "Licky Webster" – 1:31
# "Fuck... I'm Dead" – 1:11
# "A Fraction Off Death" (live, bonuskappale) – 1:41
# "Licky Webster" (live, bonuskappale) – 49:45 (kappale 1:42 + 47:49 hiljaisuutta)

### EP
#### A-puoli

# "Twist of Death" - 1:13
# "A Fraction Off Death" - 1:38
# "Army of Hermaphrodites" - 1:06
# "Burnt to an Absolute Crisp" - 0:58
# "My Feral Fucktoy" - 1:06
# "Colon Commando" - 1:08
# "Delicious Dolop" - 0:54
# "Fucking the Fetus" - 1:03

#### B-puoli


"Skull Fucked" - 1:29
"Shopfront Whore" - 0:28
"Jeffrey Dahmer's Cookbook" - 1:01
"Pickled Member" - 1:08
"Shotgun Facelift" - 0:50
"Barefoot and Shitfaced" - 0:44
"Violet" - 1:05


## Kokoonpano

* Jay Jones – laulu
* Tom Raetz – basso
* Dave Hill – kitara, rumpuohjelmointi

## Lähteet

## Aiheesta muualla
* 
*
Hollandaisekastike

**Hollandaisekastike** () on yksi vanhimmista emulsiokastikkeista. Sen kuvasi ensimmäisen kerran vuonna 1651 burgundilainen François Pierre de La Varenne uraauurtavassa keittokirjassaan *Le cuisinier françois*. 

Kastike valmistetaan veden, etikan ja sitruunamehun seosliemestä, johon lisätään munankeltuaisia ja voita. Kastikkeen valmistus vaatii taitoa, mutta onnistuessaan se on kermaisen kuohkeaa ja juoksevaa. Aineet valutetaan kastikkeeseen vähitellen kapeana nauhana. Kastiketta käytetään parsan ja munaruokien päällä. Kastiketta käytetään yleensä kuorruttamiseen ja kastikkeeksi äyriäisille, vihanneksille, vaalealle lihalle ja linnuille. Se sopii myös aamiaspöytään ja brunssiruokaan. Kastike ei kestä lämpösäilytystä, koska se juoksettuu hyvin herkästi. Kastiketta valmistettaessa tulee myös varoa ylikuumenemista. Tämän vuoksi kastiketta tehtäessä kattila on tarvittaessa otettava pois liedeltä tai kulho on otettava pois vesihauteesta.

## Muunnelmat
Hollandaisekastikkeesta on monia muunnelmia, kuten esim. béarnaisekastike, joka maustetaan kirvelillä ja rakuunalla. Hollandaise, jossa on valkoviiniin keitettyä kalalientä, on nimeltään *sauce vin blanc*. Jos hollandaiseen lisätään kermaa, se on nimeltään *mousseline*.

## Lähteet
Jaidon Codrington

**Jaidon "The Don" Codrington** (s. 5. kesäkuuta 1984 Bridgeport, Connecticut) yhdysvaltalainen ammattilaisnyrkkeilijä. Hän ottelee ylemmässä keskisarjassa. Jaidon otteli myös Contenderin kolmannella tuotantokaudella, jossa sai myös kuulla isänsä kuolemasta. Hän sijoittui toiseksi häviten finaaliottelussa Sakio Bikalle.

## Aiheesta muualla
boxrec.com
Omistajan kompetenssi

**Omistajan kompetenssi** tarkoittaa esineoikeudessa omistajan oikeudellista määräämisvaltaa siirtää esine omistuspiiristä toiseen. Siirtyminen voi tapahtua myös vain kuvaannollisesti eli tapahtuu omistajan hallintaoikeuden subjektin vaihdos. Omistajan oikeusasema voidaan jakaa kolmeen peruselementtiin:
# omistajan hallintaoikeus
# omistajan kompetenssi eli omistajan kelpuutusmuodot
# omistajan dynaaminen suoja.

## Omistajan kelpuutusmuodot

Omistajan yksityisoikeudelliset kompetenssimuodot ovat yleisesti:
* luovutuskompetenssi 
:Omistajalla on kelpuutus myydä, lahjoittaa tai muuten luovuttaa omistusoikeutensa esineeseen toiselle (kauppa, vaihto tai lahja)
* luottokompetenssi
: a) reaaliluottokompetenssi 
:: Tämä tarkoittaa omistajan kelpuutusta käyttää omistusoikeuttaan esineeseen luoton vakuutena perustamalla siihen panttioikeus, esimerkiksi käteispantti tai hypotekaarinen eli hallinnaton panttioikeus.
: b) henkilöluottokompetenssi 
:: Tämä merkitsee sitä, että henkilön koko pakkotäytäntöönpanokelpoinen omaisuus vastaa omistajan henkilökohtaisesta luotosta. Tämä vastuu toteutuu velalliselle kuuluvasta varallisuudesta ulosotossa ja konkurssissa.
* perittävyyskompetenssi 
: Perittävän kuoltua hänen omaisuutensa siirtyy hänen perillisilleen.
* testamenttauskompetenssi 
: Omistaja voi testamentilla määrätä omaisuutensa siirtymisestä.
* rajoitettujen esineoikeuksien perustamiskompetenssi 
: Tämä tarkoittaa omistusoikeutta rajoitetumman oikeuden (kuten käyttöoikeuden tai rasiteoikeuden) perustamista. 

## Lähteet
* *Encyclopædia iuridica Fennica : suomalainen oikeustietosanakirja*. Osa I: Varallisuus- ja yritysoikeus. Helsinki: Suomalainen lakimiesyhdistys, 1994.  (sid.).
* Tepora, Jarno: *Johdatus esineoikeuteen*. 2. täyd. painos. Helsinki: Helsingin yliopiston oikeustieteellinen tiedekunta, 2006. .
### Viitteet
Tukkateatteri

**Tukkateatteri** on tamperelainen harrastajateatteri. 

Vuonna 1999 perustettu Tukkateatteri on tehnyt näytelmiä etupäässä omien dramatisointiensa pohjalta, mutta ohjelmistossa on ollut myös klassikkonäytelmiä. Teatteri valmistaa vuodessa noin kuusi omaa produktiota. Teatteriproduktioiden tuottamisen lisäksi Tukkateatteri muun muassa järjestää kaikille avoimia, tamperelaisille harrastajateattereiden jäsenille tarkoitettuja teatterialan kursseja sekä teatterin jäsenille suunnattua pienryhmätoimintaa, kuten improvisaatioteatteria. Lisäksi Tukkateatterilla kokoontuu teatterin oma tekstihautomo Tukkateksti, englanninkielinen Tukka Goes Hair -ryhmä sekä työttömille ja eläkeläisille tarkoitettu Päiväpaja. Teatteri valmistaa vuodessa noin kuusi omaa produktiota.  

Kiertävänä teatterina aloittanut Tukkateatteri toimi vuosina 2008–2015 Tammelan puistokatu 29:n huonenäyttämöllä. Vuonna 2016 teatteri muutti uusiin tiloihin Laukontorille osoitteeseen Laukontori 12. Teatteri myös jälleenvuokraa tilaansa tamperelaisille tilattomille teatteriryhmille. Ryhmä esiintyy myös Tampereen ulkopuolella kuten kesäteatterinäytös 2021 "Rauhanrikkojat". 

Teatterin perustivat opiskeluaikoinaan nykyisin nukketeatteriammattilainen Alma Rajala, näyttelijä Kirsi Kärnä, kansanmuusikko Pekko Käppi, kirjailija Silja Sillanpää sekä Anniina Hankkio.

## Lähteet

## Aiheesta muualla
* Tukkateatterin kotisivut
The Jack

**The Jack** on AC/DC:n kappale vuoden 1975 levyltä *[[T.N.T.]]* Kappale on myös julkaistu *[[High Voltage (maailmanlaajuinen)|High Voltagen]]* maailmanlaatuisessa versiossa vuonna 1976. ”The Jack” on tyyliltään hyvin bluesmainen. Kappaleen sanoitukset kertovat seksitaudista, joskin studiolevytyksessä on sensuroidut sanat, jotka voidaan rinnastaa korttipeliin. Livenä yhtye on yleensä laulanut sensuroimattoman version.

”The Jackista” tuli nopeasti suosittu konserttinumero, koska siinä on yleisölle sopiva yhteislaulu osuus kertosäkeessä. Tästä hyvä esimerkki on kappaleen levytys live-albumilla *[[If You Want Blood You've Got It]]*. ”The Jack” on hyvä esimerkki koulupoikamaisesta huumorista, joka vaikuttaa AC/DC:n musiikissa.

## Sanoitusten tausta
Kappale sai alkunsa eräällä kiertueella, kun rytmikitaristi Malcolm Young sai viestin eräältä tytöltä. "Tyttö syytti minua siitä, että olin tartuttanut häneen tippurin, jota minulla ei koskaan ollut."

Malcolm antoi viestin solisti Bon Scottille, ja he alkoivat soittaa hidasta bluesia laulaen "She's Got The Jack" (viitaten tautiin). Kappale jäi AC/DC:n harjoituksiin ja myöhemmin ohjelmistoon.

## Kappaleen kuvaus
Pintapuolisesti kappaleen sensuroidut sanat vaikuttavat kertovan tarinan kertojan ja erään naisen välisestä korttipelistä, jossa nainen voittaa kertojan jätkällä (The Jack). Kuitenkin sanoituksessa on viitteitä seksuaaliseen kanssakäymiseen, kuten ”my ace was high” ja ”how was I to know she'd been dealt with before”. Myöhemmin sanoitukset paljastuvat seksitaudista kertoviksi.

Kappale koostuu yksinkertaisista blues-soinnuista, mutta Angus Youngin vahva riffi ja yhteyslaulutyylinen kertosäe tekevät kappaleesta yksinkertaista bluesia raskaamman. Bon Scottin laulu alkaa unisena murinana, mutta myöhemmin se muuttuu miehiseksi, mutta ahdistuneeksi ulvonnaksi, kun kertoja tajuaa, että naisella oli seksitauti ”she's got the jack”. 

Konserteissa yhtyeen kitaristilla Angus Youngilla on ollut tapana stripata kappaleen tahtiin.

## Kokoonpano
* Bon Scott – laulu
* Angus Young – soolokitara
* Malcolm Young – rytmikitara
* Mark Evans – bassokitara
* Phil Rudd – rummut

## Lähteet
* kappaleen esittely allmusic.comissa

### Viitteet
Pelottaako?

**Pelottaako?** () on kanadalainen nuortensarja.

Sarjassa joukko nuoria, jotka kutsuvat itseään "Keskiyön kerhoksi" (), tapaa aina iltaisin metsässä salaisella nuotiopaikalla. He kertovat jokainen vuorollaan jännittäviä tarinoita, jotka pohjautuvat kauhuun, fantasioihin tai sci-fiin. Yksi tarina kestää aina jakson verran, lukuun ottamatta paria poikkeusta. Jakson lopuksi yksi kerholaisista toivottaa hyvää yötä ja sammuttaa nuotion.

Sarjaa tehtiin kaiken kaikkiaan seitsemän tuotantokautta. Ensimmäiset viisi kautta esitettiin Kanadassa vuosina 1990–1996 ja kaksi viimeistä 1999–2000.

Suomessa viiden ensimmäisen tuotantokauden jaksot esitettiin Yle TV1ssä 1990-luvun puolivälissä. Yle TV2 esitti loput jaksot 2003–2005.
Ustaz Mohammed Yusuf

**Ustaz Mohammed Yusuf** (1970 – 30. heinäkuuta 2009) oli nigerialainen islamisti. Hän johti vuonna 2004 perustamaansa Boko Haram -liikettä, jota on kutsuttu myös "Talibaniksi". Liikkeen tavoitteina on ollut länsimaisen koulutuksen lakkauttaminen, nykyisen Nigerian valtion kaataminen ja tiukan islamilaisen lain valtakunnanlaajuinen käyttöönotto. Liike opettaa, että sade on Jumalan luomaa ja hylkää siksi tieteellisen selityksen sen synnystä. Se myös kiistää evoluution ja tukee näkemystä litteästä Maasta.

Ustaz Mohammed Yusuf oli korkeasti koulutettu. Hän puhui sujuvaa englantia ja ajoi kertoman mukaan Mercedes Benzillä. 

## Kuolema
Poliisi ampui Ustaz Mohammed Yusufin Maidugurin väkivaltaisuuksien keskellä vuonna 2009. Surmaa edelsivät Boko Haramin jäsenten tekemät väkivaltaiset iskut poliisiasemille.

## Lähteet
Lillträsk (Espoo)

**Lillträsk** (myös **Hentmossen**) on pieni, noin 15 hehtaarin laajuinen suoalue Espoossa Henttaan ja Kuurinniityn pientaloalueiden välissä.

Suon paikalla sijaitsi aikoinaan muinainen merenlahti. Alueen soistuminen alkoi 3000 vuotta sitten järven kasvettua umpeen altaan erottauduttua Litorinamerestä. 1700- ja 1800-luvuilla suon keskellä on ollut vielä pieni lampi, mutta ajan kuluessa aiempi pieni järvi on soistunut rannoista ja vähitellen muuttunut kokonaan suoksi. Lillträskillä ei kulje pitkospuita.

Alueen yleisimmät suotyypit ovat rehevät korvet. 60&nbsp;% havainnoista on tyypiltään ruoho- ja heinäkorpia sekä nevakorpia. Suon luonnontilaisuusaste on noin 59 prosenttia ja se kuuluu Espoon maakunnallisesti arvokkaiden suojelukohteiden
luetteloon.

## Lähteet